[bookmark: _Hlk86847736]Pirkimo sąlygų priedas Nr. 1
PASTABA. Melsva spalva pažymėtas sritis pildo tiekėjas. 

TECHNINĖ SPECIFIKACIJA
Pirkimo pavadinimas „Išmani vaistų laikymo spinta (Nr. 10875-1)“

1. PIRKIMO OBJEKTAS
1.1. Pirkimo objektą sudaro:
1.1.1. Įrangos valdymo ir stebėjimo programinės įrangos licencijos. Licencijų terminas – neribotai. 
1.1.2. Vaistų saugojimo spinta su integruotu automatiniu vaistų pakuočių apskaitos sprendimu. Apskaitos technologiją (pvz., gravimetrinę, vienetinę skyrelių, optinę, ar kitą) siūlo tiekėjas savo nuožiūra, jei tenkinami šioje specifikacijoje nurodyti funkciniai reikalavimai. 
1.1.3. Minimali garantinė priežiūra – 12 mėnesių po įdiegimo, be papildomų mokesčių.

2. PIRKIMO OBJEKTO DETALIZAVIMAS
[bookmark: _Hlk45629368][bookmark: _Hlk38894210]2.1. Visos prekės turi būti pristatytos ir diegimo paslaugos suteiktos ne vėliau kaip per 6 mėnesius nuo užsakymo pateikimo paslaugų teikėjui dienos.
2.2. Konstrukcija turi būti stabili, patikimai pritvirtinta, neturi būti aštrių briaunų ar kampų, į kuriuos galima būtų įsipjauti;
2.3. Reikalavimai rakinimo mechanizmui (taikomi, jei siūlomame sprendime naudojamos elektromagnetinės spynos): spynos turi būti patikimos, ilgaamžės ir greitai reaguojančios, suderinamos su spintos maitinimo sistema .
2.4. Spintos funkcionalumai. Naudotojas ekrane pasirenka kokį veiksmą nori atlikti:
2.4.1. Vaistų papildymas:
2.4.1.1. Identifikavimas pagal RFID tipo darbuotojo pažymėjimą;
2.4.1.2. Nuskenuojamas pakuotės barkodas. Sistema pagal barkodą atpažįsta vaistą ir išsaugo informaciją: barkodą, serijos numerį ir galiojimo datą. Po atpažinimo automatiškai atidaroma (parodoma) pozicija, į kurią turi būti įdėta nuskenuota pakuotė;
2.4.1.3. Jei dedamo vaisto bent viena pakuotė spintoje jau yra, sistema patikrina, ar sutampa serijos numeris: jei serijos numeris sutampa, leidžiama papildyti spintą; jei serijos numeris nesutampa, siūloma arba atšaukti papildymą, arba pasirinkti esamų (kitos serijos) pakuočių išėmimą – tokiu atveju atidaroma (parodoma) pozicija, kurioje yra būtent tas vaistas;
2.4.1.4. Pasirinkus esamų (kitos serijos) pakuočių išėmimą, sistema užfiksuoja išimtų pakuočių kiekį, ir pagal jį sistemoje „Rivilė" automatiškai atliekamas grąžinimas iš spintai dedikuoto sandėlio į vaistinės sandėlį;
2.4.1.5. Galimybė pasirinkti atidaryti visas pozicijas . Atidaroma po vieną poziciją vienu metu;
2.4.1.6. Užbaigus veiksmą (uždarius poziciją), sistema perskaičiuoja tuo metu esamą vaistų pakuočių kiekį ir užbaigia procesą;
2.4.1.7. Turi būti fiksuojama kada, kas ir kokį vaistą patalpino;
2.4.1.8. Kiekvienai padėtai pakuotei turi būti išsaugoma ir su pozicija susieta informacija: barkodas, serijos numeris ir galiojimo data;
2.4.1.9. Atlikus vaistų pakrovimą (papildymą) į spintą, sistemoje „Rivilė“ pagal padėtų pakuočių kiekį automatiškai atliekamas perkėlimas iš vaistinės sandėlio į spintai dedikuotą sandėlį.
2.5. Vaistų paėmimas:
2.5.1. Identifikavimas pagal RFID tipo darbuotojo pažymėjimą;
2.5.2. Pasirenkamas pacientas (per LIN įvedimą arba barkodo nuskaitymą) ir pasirenkamas skyrius;
2.5.2.1. Turi būti patikrinama ar pateiktas LIN egzistuoja ligoninės informacinėje sistemoje (ELI);
2.5.2.3. Sistema nurodo (parodo) ir atrakina poziciją, kurioje yra pasirinkto vaisto pakuotės; jei siūlomame sprendime naudojamos durelės, atidaromos atitinkamos pozicijos durelės;
2.5.4. Jeigu paimtas kiekis viršija vaistui priskirtą maksimalų galimą paėmimo kiekį turi būti rodomas informacinis pranešimas;
2.5.5. Turi būti fiksuojama kada, kam, kas ir kokį vaistą paėmė;
2.5.6. Pagal paimtų pakuočių kiekį sistemoje „Rivilė“ automatiškai atliekamas perrašymas iš spintai dedikuoto sandėlio į skyriaus, kuris buvo pasirinktas identifikuojant pacientą, sandėlį;
2.5.7. Užbaigus veiksmą (uždarius poziciją), sistema perskaičiuoja tuo metu esamą vaistų pakuočių kiekį ir užbaigia procesą.
2.6. Valymas:
2.6.1. Identifikavimas pagal RFID tipo darbuotojo pažymėjimą;
2.6.2. Pasirenkama tuščia pozicija  ir ji atidaroma;
2.6.3. Galimybė pasirinkti atidaryti visas pozicijas. Atidaroma po vieną neišvalytą ir tuščią poziciją vienu metu;
2.6.4.Užbaigus veiksmą (uždarius poziciją) fiksuojamas jos išvalymas (kada ir kas išvalė);
2.6.5. Tuščią poziciją papildyti vaistų pakuotėmis leidžiama tik po to, kai atliekamas jos išvalymas.
2.7. Administratoriaus portalas:
2.7.1. Likučių stebėjimas;
2.7.2. Rodoma, kiek kokioje pozicijoje  trūksta vaistų pakuočių iki pilno užpildymo;
2.7.3. Galimybė kurti naudotojus ir priskirti jiems roles (vaistinės darbuotojas, slaugos darbuotojas, valytojas, skyriaus atstovas, administratorius);
2.7.4. Galimybė naudotojui priskirti kokius veiksmus gali atlikti sistemoje;
2.7.5. Galimybė kurti vaistą: pasirinkti poziciją, į kurį bus dedamas vaistas, ir įvesti vaisto pavadinimą, barkodą bei maksimalų vienu kartu (per vieną paėmimo veiksmą) galimą paimti pakuočių kiekį;
2.7.6. Galimybė nustatyti, kiek dienų iki vaisto galiojimo pabaigos turi būti siunčiamas automatinis pranešimas el. paštu, nurodant, koks vaistas ir kada baigia galioti, bei nurodyti el. pašto adresą, kuriuo siųsti pranešimą;
2.7.7. Siunčiamas el. laiškas už papildymą atsakingam asmeniui, kai likutis pasiekia minimalų kiekį. Galimybė valdyti pagal dienas ir valandas į kokį el. paštą siųsti pranešimą.
2.7.8. Atsakingam asmeniui siunčiamas SMS esant įrangos gedimui.
2.7.9. Galimybė nurodyti kelis atsakingų asmenų telefono numerius.
2.8. Ataskaitos:
2.8.1. Vaistų paėmimas pagal darbuotoją, LIN numerį, skyrių, vaistą, paėmimo limitų viršijimą pagal pasirinktą laikotarpį.
2.8.2. Papildymų dažnumas pagal papildžiusį asmenį, laikotarpį.
2.8.3. Skyriaus atstovo portalas:
2.8.3.1. Ataskaitų formavimas pagal atstovui priskirtą skyrių.
2.9. Viešas portalas:
2.9.1. Realiu laiku atvaizduojamas vaistų spintos užimtumas nurodant vaistą ir likutį.
2.9.2. Portalas turi būti pasiekiamas tik iš ligoninės vidinio tinklo ir be naudotojo prisijungimo.
	Nr.
	Prekės pavadinimas
	Kiekis
	Techniniai parametrai
	Siūlomos prekės parametrai

	1.
	Vaistų spinta
	1 vnt.
	1. Techniniai parametrai:
1.1. Konstrukcija turi būti pagaminta iš tvirtų, ilgaamžių ir nekenksmingų medžiagų (pvz., plieno, nerūdijančiojo plieno, aliuminio  ir kt.), tinkamų naudoti sveikatos priežiūros įstaigos aplinkoje ir atitinkančių šiuos funkcinius reikalavimus: paviršius atsparus korozijai; lygus ir lengvai valomas; nesilupa, neblunka ir nesigadina dėl reguliaraus valymo;
1.2.  Spalva –  pagal RAL paletę pateikti ne mažiau kaip penkis galimus pasirinkimus tarp kurių turi būti ir RAL7013 spalva;
1.3.  Maitinimo įtampa 230VAC;
1.4.  Komunikacija ne mažiau kaip viena RJ45 Ethernet jungtis;
1.5. Naudotojo identifikavimas / atrakinimas RFID kortele (suderinama su perkančiosios organizacijos kortelėmis, žr. Kiti reikalavimai);
1.6.  Barkodų skaitytuvas:
1.6.1. Turi palaikyti 1D ir 2D barkodų nuskaitymą;
1.6.2. Skaitytuvo veikimo atstumas – ne mažiau kaip 0–30 cm;
1.6.3. Turi būti palaikoma automatinio nuskaitymo funkcija (be fizinio mygtuko nuspaudimo)
1.6.4. Skaitytuvas turi būti prijungtas prie pagrindinės sistemos ir pilnai integruotas su įrangos programine įranga;
1.7.  Lietimui jautrus valdymo ekranas (HMI), ne mažesnis kaip 10“ įstrižainės;
1.8. Priede Nr. 1 pateiktas gaminio brėžinys yra orientacinis (parodo pageidaujamą pozicijų išdėstymą ir matmenis). Tiekėjas gali siūlyti kitokį konstrukcijos sprendimą ar pozicijų išdėstymą, jei tenkinami šioje specifikacijoje nurodyti funkciniai reikalavimai (talpa, apskaita, sauga, valdymas);
1.9. Konstrukcija turi atlaikyti ne mažesnį kaip 10 kg svorį vienoje pozicijoje  ir ne mažesnį bendrą 800 kg daiktų svorį, išdėliotą skirtingose pozicijose;
1.10. Spinta turi turėti ne mažiau kaip 56 atskirai apskaitomas vaistų saugojimo pozicijas ir atskirą valdymo / įrangos montavimo zoną. 
1.11. Prieiga prie kiekvienos saugojimo pozicijos turi būti valdoma centralizuotai ir leidžiama tik identifikuotam naudotojui pagal jam suteiktas teises; sistema turi atrakinti / atidaryti tik tą poziciją, su kuria atliekamas veiksmas. Jei siūlomas sprendimas su atskiromis rakinamomis durelėmis, kiekvienos durelės turi būti rakinamos atskira elektromagnetine spyna, prijungta prie centralizuoto užraktų valdymo sprendimo; atrakinus dureles jos pačios turi prasiverti nuo užrakto ne mažiau kaip 2 cm.;
1.12. Kiekvienoje pozicijoje turi būti automatinis vaistų pakuočių kiekio apskaitos sprendimas, kuris realiu laiku tiksliai nustato ir fiksuoja laikomų pakuočių skaičių. Apskaitos būdas– tiekėjas gali siūlyti gravimetrinį (svarstyklių), vienetinį skyrelių, optinį, ar bet kokį kitą sprendimą, užtikrinantį toliau nurodytą apskaitos tikslumą ir patikimumą;
1.12.1. Apskaitos sprendimas turi tiksliai nustatyti vaistų pakuočių skaičių kiekvienoje pozicijoje  (be klaidos vienetais), neatsižvelgiant į aplinkos sąlygų (temperatūros, drėgmės) svyravimus įprastomis patalpos eksploatavimo sąlygomis;
1.12.2. Pakuočių kiekio apskaita turi būti vienetinė ir tiksli – sistema turi teisingai užfiksuoti kiekvienos pakuotės padėjimą ir paėmimą. Jei siūlomas gravimetrinis (svarstyklių) sprendimas, svėrimo / skaičiavimo tikslumas turi būti ne prastesnis kaip +/- 5 g.;
1.12.3.  Apskaitos sprendimas neturi reikalauti, kad kiekvieną kartą paimant vaistus būtų perskaičiuojami kiekiai.
1.13. Sprendimas turi užtikrinti avarinę prieigą prie laikomų vaistų tuo atveju, kai dingsta elektros maitinimas arba sutrinka spintos valdymo sistemos veikimas, kad vaistai nebūtų nepasiekiami. Avarinės prieigos būdą tiekėjas pasirenka savo nuožiūra (pvz., mechaninis atrakinimas raktu, ar lygiavertis sprendimas), užtikrindamas, kad ja galėtų pasinaudoti tik įgaliotas personalas. Turi būti pateikta pakankamai avarinės prieigos priemonių komplektų – ne mažiau kaip 3. Jei siūlomame sprendime naudojamos atskiros rakinamos durelės, turi būti įrengtas centralizuotas mechaninis durelių atrakinimas raktu, vienu metu atrakinantis viename bloke esančias dureles;
1.14. Spintos valdymo įranga (valdiklis ir kt.) turi būti sumontuota fiziškai atskirtoje ir atskirai rakinamoje zonoje, kuri nepasiekiama įprasta naudotojų prieiga (kortele ar bendru centralizuotu atrakinimu) ir prieinama tik atskira priemone (raktu ar lygiaverte). Šios zonos vietą ir rakinimo būdą tiekėjas pasirenka savo nuožiūra. Šiai zonai atrakinti turi būti pateikta ne mažiau kaip 2 prieigos priemonių (raktų ar lygiaverčių) komplektai;
1.15. Kiekviena vaistų saugojimo pozicija turi turėti aiškų, vienareikšmį ir nuolatinį identifikatorių (pvz., numerį ar žymą), leidžiantį ją vienareikšmiškai atpažinti naudotojui, sistemoje ir ataskaitose. Jei siūlomame sprendime naudojamos atskiros durelės, ant kiekvienų durelių turi būti pažymėtas jų numeris arba kt. žyma. ;
1.16. Spynos greitai suveikiančios (ne lėčiau kaip 20 ms); turi ne mažesnę kaip 500 000 rakinimo / atrakinimo ciklų ištvermę;. Konkrečias elektrines charakteristikas (įtampą, srovę, galią) ir spynos tipą tiekėjas pasirenka savo nuožiūra, užtikrindamas saugų ir patikimą veikimą.
	

	2.
	Integracijos
	
	3. Rivilė
3.1. Atliekant vaistų paėmimą, pagal paimtų pakuočių kiekį vykdomas automatinis perrašymas iš spintai dedikuoto sandėlio į skyriaus, kuris buvo pasirinktas identifikuojant pacientą, sandėlį;
3.2. Atliekant vaistų pakrovimą (papildymą) į spintą, pagal padėtų pakuočių kiekį vykdomas automatinis perkėlimas iš vaistinės sandėlio į spintai dedikuotą sandėlį;
3.3. Išimant pakuotes dėl serijos numerio nesutapimo (papildymo metu), pagal išimtų pakuočių kiekį vykdomas automatinis grąžinimas iš spintai dedikuoto sandėlio į vaistinės sandėlį;
3.4. Rivilė API aprašymas https://gidas.rivile.lt/internetiniai_moduliai/api_rest
4. ELI
4.1. Pagal paciento LIN kodą kreipiamasi į ELI ir gaunamas atsakymas ar toks LIN egzistuoja.
	

	3.
	Kiti reikalavimai
	
	5. Sprendimas turi būti plečiamas — turi būti galimybė padidinti apskaitomų saugojimo pozicijų skaičių (ne mažiau kaip iki 100 pozicijų), neprarandant esamo funkcionalumo ir bendro valdymo. Plėtros būdą (papildomas modulis, sekcija, spinta ar kt.) tiekėjas pasirenka savo nuožiūra;
6. Programinės įrangos palaikymas ir versijų atnaujinimas ne trumpiau kaip 60 mėn.;
7. Portalų naudotojų identifikavimas per Active Directory;
8. Darbuotojo identifikavimui turi tikti perkančiosios organizacijos turimos RFID kortelės. Kortelės tipas:
EM4x02/CASI-RUSCO 40 Bits ID
Žemo dažnio kortelės (LF 125 kHz);
9. Tiekėjo siūlomas vaistų pakuočių apskaitos sprendimas neturi generuoti perkančiajai organizacijai jokių papildomų ar pasikartojančių kaštų (pvz., už sunaudojamąsias medžiagas, etiketes, žymeklius, kalibravimo paslaugas, papildomas licencijas, periodinį techninį aptarnavimą ar dalių keitimą) per šioje specifikacijoje nurodytą programinės įrangos palaikymo laikotarpį. Visi su pasirinkto apskaitos metodo veikimu susiję kaštai turi būti įtraukti į pasiūlymo kainą.
10. Pasirinktas apskaitos sprendimas neturi sukurti ligoninės darbuotojams papildomo darbo, palyginti su įprastu vaistų padėjimo ir paėmimo procesu. (neturi būti siūlomi sprendiniai su lipdukų klijavimu), 
11. Tiekėjas pasiūlyme turi aprašyti siūlomą vaistų pakuočių apskaitos metodą ir nurodyti, kaip užtikrinamas apskaitos tikslumas bei patikimumas visu naudojimo metu.
	



3.  MINIMALŪS APLINKOS APSAUGOS KRITERIJAI
3.1 Taikomi minimalūs aplinkos apsaugos kriterijai baldams (išmaniai vaistų laikymo spintai):
	Eil. Nr. 
	Reikalavimas
	Atitiktis
Įrašyti atitinka arba neatitinka

	1. 
	1.1. visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ (toliau – LST EN ISO 11469) ar lygiavertį standartą. 
	

	2. 
	2.1. paviršiams dengti naudojamuose cheminiuose mišiniuose: 
2.1.1. neturi būti pavojingų cheminių medžiagų, dėl kurių cheminis mišinys klasifikuojamas priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninis (H350, H350i, H351), sukeliantis paveldimus genetinius defektus (H340, H341), toksiškas reprodukcijai (H360D, H360F, 361f, 361d), pavojingas vandens aplinkai (H400, H410, H411), toksiškas ar labai toksiškas (H300, H301, H310, H311, H330, H331), kenkia organams (H370), veikdamas ilgą laiką pakenkia kai kuriems organams (H372);
2.1.2. neturi būti daugiau kaip 5 proc. masės lakiųjų organinių junginių (LOJ); 
2.1.3. neturi būti chromo (VI) junginių; 
2.1.4. formaldehido išmetamieji teršalai neturi viršyti 0,05 ppm.
	

	Atitiktį reikalavimams įrodantys dokumentai (1.1. punktui): a) Ekologinis ženklas Nordic Swan arba kitas I tipo ekologinis ženklas (sertifikatas), kuris įrodytų, kad visos plastikinės dalys, kurių masė ≥ 50 g, yra paženklintos kaip tinkamos perdirbti pagal nurodytą standartą, arba b) pripažintos įstaigos arba paskelbtosios (notifikuotos) institucijos atlikto bandymo protokolas, tyrimų ataskaita ar pažyma, arba c) gamintojo techniniai dokumentai, arba d) saugos duomenų lapas, arba e) kiti lygiaverčiai įrodymai. 
	Dokumentai turi būti pateikti kartu su prekėmis. 

	Atitiktį reikalavimams įrodantys dokumentai (2.1.- 2.1.4. punktui): Ekologinis ženklas European Ecolabel arba Nordic Swan, arba kitas I tipo ekologinis ženklas (sertifikatas), kuris įrodytų, kad paviršiams naudojamuose produktuose nėra/neviršija reikalavime nurodytų medžiagų, arba pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma arba c) gamintojo techniniai dokumentai, arba d) saugos duomenų lapas, arba e) gamintojo ar tiekėjo deklaracija (pateikiant objektyvius įrodymus), arba f) kiti lygiaverčiai įrodymai. 
	Dokumentai turi būti pateikti kartu su prekėmis.





Techninės specifikacijos priedas Nr. 1 

Preliminarus lentynų išdėstymas

Vidinės angos plotis 20 cm
Vidinės angos aukštis 20 cm
Vidinės angos gylis 40 cm
Pastaba: šis išdėstymas ir nurodyti matmenys yra orientaciniai (pageidaujami minimalūs vidiniai matmenys). Tiekėjas gali siūlyti kitokį pozicijų išdėstymą ar matmenis, jei tenkinami specifikacijoje nurodyti funkciniai reikalavimai (pozicijų skaičius, talpa, apskaita, sauga).

Pakelta nuo Zemes 25 cm





